stanford-oval/wikipedia huggingface dataset:
ניצוצות בחינוך
מטרות העמותה

משמעות - ליצור אצל התלמידים מוטיבציה ויכולת לאתר את הפעילויות המשמעותיות עבורם ולהפוך את מימושן לחלק מרכזי מחייהם לאורך כל מהלך החיים. על ידי חשיפת התלמיד לדמויות מעוררות השראה בתחומי דעת שונים, יחלו התלמידים לחפש את הפעילות המשמעותית עבור עצמם.
שילוב הקהילה - העמותה דוגלת בשילוב הקהילה של בית הספר בפעילות (40% מהמנחים באים מקהילת בית הספר - מורים, הורים, בוגרים).
התנדבות - כל המנחים של ניצוצות מתנדבים, חשיפת התלמידים למתנדבים מטמיעה את ערך ההתנדבות בקרב התלמידים.
מתאים לכולם - העמותה פועלת בכל המגזרים (ממלכתי, ממלכתי דתי, ממלכתי ערבי) ובכל הרמות הסוציואקונומיות.
מערכת החינוך הפורמלי - העמותה פעילת במסגרת מערכת החינוך הפורמלי במיזם משותף עם משרד החינוך.
נושאי תפקידים

יו"ר העמותה - אורי שנער
מנכ"לית - שרון יהושע
הערות שוליים

↑  "המנחים שלנו". אורכב מ-המקור ב-2018-12-02. נבדק ב-2018-12-02.
↑  "מאגר הניצוצות". אורכב מ-המקור ב-2018-12-03. נבדק ב-2018-12-02.
נגיף קורונה

ערך זה עוסק בתת-משפחה של נגיפים ממשפחת Coronaviridae. אם התכוונתם לזן של הנגיף המחולל את מחלת נגיף קורונה 2019, ראו .
| נגיפי קורונהCoronaviruses |
| --- | --- |
 נגיף קורונה (MERS-CoV) במיקרוגרף אלקטרונים
מיון מדעי
ממלכה:: Orthornavirae
מערכה:: Pisuviricota
קבוצה:: Riboviria
מחלקה:: Pisoniviricetes
סדרה:: Nidovirales
תת־סדרה:: Cornidovirineae
משפחה:: Coronaviridae
תת־משפחה:: Orthocoronavirinae
סוגים
 Alphacoronavirus  Betacoronavirus  Gammacoronavirus  Deltacoronavirus  Omicroncoronavirus
שם מדעי
 Orthocoronavirinae

איור של אחד מנגיפי קורונה
נגיפי קורונה (באנגלית: Coronaviruses) הם נגיפי RNA המשתייכים לתת-המשפחה Orthocoronavirinae שבמשפחת Coronaviridae.
נגיפי קורונה מהווים גורם שכיח לתחלואה זיהומית ביונקים ובעופות. באדם, אחד התסמינים הנפוצים יחסית של הנגיף הוא זיהום קל בדרכי הנשימה העליונות או במערכת העיכול. לעיתים עלולה להופיע תחלואה נשימתית קשה, בעיקר בקרב חולים מבוגרים. נגיפי הקורונה התוקפים בני אדם מועברים מאדם לאדם בעיקר באמצעות מגע ישיר עם הפרשות חולים, או העברה טיפתית.
השם "קורונה", שמשמעותו בלטינית כתר או הילה, ניתן להם בשל המראה האופייני של הנגיפים תחת מיקרוסקופ אלקטרונים, שמזכיר כתר מלכותי, או את הילת השמש.
מבנה > הגנום

לנגיפי קורונה גנום ליניארי לא מקוטע, חד-גדילי חיובי (גדיל קריא; נגיפי (+)ssRNA). הגנום ארוך יחסית לנגיפי RNA, ומכיל כ-30 אלף בסיסים.
הגנום כולל 5' Cap ו-3' poly (A) tail, המאפשרים תרגום ישיר של ה-RNA לחלבוני רפליקאז, הנחוץ לשכפול ה-RNA.
מבנה > מבנה הוויריון

לוויריונים מבנה עגול בעל קוטר של כ-125 ננו-מטר, עם זיזים (spikes), בצורה המזכירה קרני שמש או כתר.
בוויריוני קורונה ארבעה מבנים חלבוניים עיקריים: זיזים, ממברנה, מעטפת ונוקליאוקפסיד בעל מבנה ספירלי שאינו אופייני לנגיפי (+)ssRNA.
טקסונומיה > היסטוריה

עד לשנת 2009 הוגדר Coronavirus כסוג של נגיף (השם המדעי הישן Coronavirus, מתאים לתבנית שמות הסוגים של הוועדה הבין-לאומית לטקסונומיה של נגיפים).
בשנת 2009 הוא הוגדר כתת-משפחה של נגיפים בשם Coronavirinae, ובשנת 2018 שונה שמה ל-Orthocoronavirinae‏.
השם הישן Coronaviruses מוסיף לשמש כשם לא טקסונומי לחברי תת-המשפחה.
טקסונומיה > סיווג

תת-המשפחה Orthocoronavirinae מתחלקת לחמישה סוגים:
Alphacoronavirus
Betacoronavirus
Gammacoronavirus
Deltacoronavirus
Omicroncoronavirus
מחקר

נגיף מתת-המשפחה הפוגע באדם תואר לראשונה ביוני 1965 בכתב העת הרפואי בריטיש מדיקל ז'ורנל (אנ') (British Medical Journal-BMJ) על ידי הוירולוג ד"ר דייוויד טיירל (אנ'). במאמר צוין שבוצעו למעלה מ-20 ניסויים ולא נמצאה נוכחות של זני נגיפים ידועים, מסקנת המחקר שהזן (שכונה על ידי החוקרים B814) הוא נגיף שאיננו קשור למשפחת נגיפים שהיו מוכרות למדע.
בשנת 1968 פורסם מאמר נוסף מאת הווירולוגית ג'ון אלמיידה (במשותף עם טיירל וחוקרים נוספים) על קבוצת הנגיפים, במאמר הוצע לקרוא להם בשם Coronaviruses (נגיפי קורונה).
זנים הפוגעים בבני אדם

יש מקרים שבהם נגיפי קורונה עוברים מבעלי חיים לבני אדם. ידועים שבעה זנים הפוגעים בבני אדם:
זנים הפוגעים בבני אדם > זנים המייצרים תסמינים קלים

Human coronavirus 229E (HCoV-229E) (אנ') - גורם להצטננויות.
Human coronavirus OC43 (HCoV-OC43) (אנ') - כמו הקודם, גם נגיף זה גורם להצטננויות, ולעיתים נדירות עלול לגרום גם לדלקת ריאות או לברונכיוליטיס.
Human coronavirus NL63 (HCoV-NL63) (אנ') - התגלה בשנת 2004 בהולנד וגורם למחלות נשימתיות, שעלולות להיות מסוכנות אצל תינוקות ואנשים בסיכון.
Human coronavirus HKU1 (HCoV-HKU1) (אנ') - התגלה בשנת 2005 בהונג קונג.
SARS-CoV-2 - זן שני של SARSr-CoV, התגלה בשנת 2019 בעיר ווהאן שבסין, גורם למחלת נגיף קורונה 2019 (COVID-19). במגפת הקורונה נדבקו בו למעלה מ-300 מיליון בני אדם ומתו למעלה מ-5.5 מיליון בני אדם ברחבי העולם. בתחילה, הוריאנטים המוקדמים ייצרו תסמינים קשים אשר דמו לאלה של SARS-CoV, אך עם הופעת משפחת האומיקרון (B.1.1.529) ונגזרותיה, היכולת של הנגיף לחדור לתאי הריאות ולגרום למחלה קשה פחתו משמעותית. נצפה כי וריאנטים ממשפחת האומיקרון משתכפלים ביעילות גבוהה בדרכי הנשימה העליונות (האף והלוע), אך נצפה אובדן משמעותי ביכולת שלהם להשתכפל בתאי ריאות מסוג Calu-3 ו-Caco-2, וגם לגרום למחלה קשה בעכברים ובאוגרים. בהתאמה לכך, נמצא כי הדבקה בוריאנטים ממשפחת האומיקרון בבני אדם גורמת למחלה קלה יותר בהשוואה לוריאנטים המוקדמים של הנגיף.
זנים הפוגעים בבני אדם > זנים המייצרים תסמינים קשים

SARS-CoV - זן ראשון של SARSr-CoV, התגלה בשנת 2002 בסין, גורם למחלת סארס, מסין עברה המחלה לאירופה ולצפון אמריקה. דווח על יותר מ-8,000 חולים, 774 מהם מתו.
MERS-CoV - התגלה בשנת 2012 בערב הסעודית, מספר המקרים הכולל בהתפרצות הראשונה של הנגיף הגיע לכ-894 עם כ-355 מקרי מוות.
ראו גם

ג'ון אלמיידה
מסיבת קורונה
מגפת הקורונה
הערות שוליים

1 2  Fehr & Perlman, Coronaviruses: An Overview of Their Replication and Pathogenesis, Coronaviruses pp 1-23
↑  היסטוריה טקסונומית באתר ICTV
↑  Cultivation of a Novel Type of Common-cold Virus in Organ Cultures באתר הבריטיש מדיקל ז'ורנל (אנ')
↑  Covid-19: First coronavirus was described in The BMJ in 1965
↑  https://www.nature.com/articles/220650b0.pdf?&~nfopt(fileDistorted=3504029549355039&uploadEmbeddedImages=1)
↑  נכון לתאריך 28 בנובמבר 2021, מידע מעודכן בתבנית:טבלת מגפת הקורונה בעולם
↑  https://www.nature.com/articles/s41586-022-04462-1
↑  https://www.nature.com/articles/s41586-022-04442-5
↑  https://www.nature.com/articles/s41586-022-04474-x
↑  https://www.sciencedirect.com/science/article/pii/S2666379122002920
↑  https://www.ncbi.nlm.nih.gov/pmc/articles/PMC10347449/
↑  נגיף דמוי סארס במזרח התיכון: 9 קרבנות בסעודיה, באתר וואלה, 13 במרץ 2013
↑  דן אבן, חשש עולמי מהתפרצות נגיף קטלני חדש הדומה לסארס, באתר הארץ, 27 בספטמבר 2012
| --- | --- |
בקרת זהויות :  GND: 4276392-7 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבנה הוויריון של נגיפי קורונה
ניילון נצמד

ניילון נצמד בקופסה בעלת שפה משוננת
כריך עטוף בניילון נצמד. הכריך איננו משטח חלק כך שהניילון לא מסוגל להיצמד אליו, אך המגע של הניילון עם עצמו מאפשר את ההצמדה והאיטום
ניילון נצמד הוא יריעת פלסטיק המשמשת בין היתר לאריזת מזון על ידי עטיפת המזון או חתימת פתח הכלי המכיל אותו, כדי לשמר את הטריות לאורך זמן. הניילון נצמד למשטחים חלקים ללא חומר הדבקה, בזכות קשרי ואן דר ואלס, שהם קשרים אלקטרוסטטיים חלשים שנוצרים בין המולקולות של שני המשטחים הצמודים. ככל שהמשטחים גדולים יותר וחלקים יותר, כך ההצמדה חזקה יותר. עוביו של ניילון נצמד הוא כ-12.5 מיקרון. הוא נמכר לרוב בגלילים, לעיתים בתוך קופסת קרטון בעלת שפה משוננת כדי להקל על חיתוכו.
חומרים המשמשים לייצור של ניילון נצמד

על אף שמו הניילון הנצמד איננו ניילון אלא פלסטיק. הוא יוּצר מלכתחילה מ-PVC, ועדיין זהו חומר הגלם העיקרי לייצורו. ייצור מחומרים אחרים מושפע מחששות על זליגת חומרים פלסטיים מתוך ה-PVC למזון, ועל היותו של ה-PVC רעיל וקשה למיחזור. חומר חלופי מקובל הוא LDPE (פוליאתילן בצפיפות נמוכה), הנחשב בטוח יותר. יתרונותיו של ה-PVC על ה-LDPE הם יכולת ההימתחות שלו, התורמת למראה מושך של מוצרי מדף הארוזים באמצעותו, והיצמדותו הטובה למגוון משטחים רב יותר. למרות זאת, ישנן מדינות המתחילות לאסור בחוק שימוש ב-PVC בצעצועים ובמגע ישיר עם מזון.
שימושים של ניילון נצמד

מלבד תעשיית המזון ושימוש ביתי לאריזת מזון, ניילון נצמד משמש גם לעיטוף מוצרים אחרים. בישראל הוא משמש לעיתים בענף העברת הדירות לעיטוף רהיטים, כתחליף לפלסטיק בועות.
ניילון נצמד המשמש לתעשייה נקרא גם ניילון סטרץ, בגלל שהוא נמתח על המוצר. יש גליל ניילון סטרץ ידני ויש גליל ניילון סטרץ למכונה. יש פרמטרים שונים העידים על מידת החוזק של הניילון, עובי הניילון הנמדד במיקרונים וכושר המתיחה שלו. בזמן ייצור הניילון משתמשים בחומר הנקרא אוקסיד המעניק לניילון חוזק מתיחה.
ראו גם

רדיד אלומיניום
הערות שוליים

↑  Dow SARAN WRAP™ 3 Plastic Film
| --- | --- |
בקרת זהויות :  NKC: ph602146 
שימוש בניילון נצמד עבור אריזה של ציוד למשפחות שפונו מיישובי עוטף עזה, במהלך מלחמת חרבות ברזל
נמל התעופה האם תרזה

נמל התעופה האם תרזה (באלבנית: Aeroporti Nënë Tereza) הוא נמל התעופה של טירנה ונמל התעופה הבינלאומי המרכזי באלבניה. בשנת 2001 שונה שמו של נמל התעופה, והוא נקרא על שם האם תרזה, נזירה אלבנית שפעלה למען נזקקים בהודו וזכתה בפרס נובל לשלום לשנת 1979.
נמל התעופה הוקם בין השנים 1957-1955 17 ק"מ צפונית-מערבית לטירנה, בסמוך לכפר רינאס, ובתחילה נקרא נמל התעופה רינאס. בשנות פעילותו הראשונות פעלו בו חמש חברות תעופה בלבד, כולן מהגוש המזרחי (אארופלוט, JAT איירווייז, מאלב, טארום ואינטרפלוג), ומדי יום נחתו או המריאו ממנו לא יותר משתי טיסות. ככל שהעמיק בידודה הבינלאומי של אלבניה, הצטמצם מספר הטיסות אף יותר.
לאחר נפילת השלטון הקומוניסטי במדינה ופתיחת שעריה בראשית שנות התשעים, גבר השימוש בו והתעורר הצורך בשדרוגו. לשם כך הוקמה חברה בבעלותן של חברת הבנייה הגרמנית הוכטיף(אנ') (47%), חברת ההשקעות הגרמנית DEG‏ (31.7%) וקרן ההשקעות האמריקנית Albanian-American Enterprise Fund‏ (21.3%). החברה, Tirana International Airport Shpk (TIA), מפעילה את נמל התעופה בשיטת BOT מאז 2005, לתקופה של עשרים שנה. מאז הושקעו למעלה מ 70 מיליון אירו  בפיתוח והרחבת שדה התעופה. באפריל 2016 חתמו ממשלת אלבניה ו - TIA על תיקון להסכם הזיכיון והאריכו את תוקפו עד לשנת 2027.
תנועת הנוסעים בנמל התעופה גדלה בהתמדה. בשנת 2005 עברו בו כ-785 אלף נוסעים, ובשנת 2009 כמיליון ו-400 אלף. נכון לשנת 2015, פועלות בנמל התעופה 17 חברות תעופה המפעילות טיסות סדירות ליעדים שונים באירופה, כשהיעדים המרכזיים ביניהם הם מילאנו, לונדון, איסטנבול ורומא.
הערות שוליים

↑  [http://www.tirana-airport.com/l/7/52/company-information/company-profile/ Tirana International Airport
Nene Tereza], Running Albania’s gateway to the World: Tirana International Airport
ניילה רוז

| --- | --- |

רוז, 2019
 לידה:  3 באוגוסט 1982 (בת 42) וושינגטון די. סי., ארצות הברית
 שם במה:  ניילה רוז ניילה דה דיסטרויר B.D.I.T.L.R. קאייג'ו דבי קונג
 משקל:  84 ק"ג
 גובה:  1.70 מטר
 לאום:  אמריקאי
 קריירה מקצוענית:  8 בדצמבר 2012 – הווה (11 שנים)
 מאמנים:  KYDA Pro Training School CA אליוט כריסטיאן יורק ג'ון קרמון
 ליגות:  AEW
ניילה רוז (באנגלית: Nyla Rose; נולדה ב-3 באוגוסט 1982) היא מתאבקת אמריקאית, המופיעה בארגון ההיאבקות All Elite Wrestling‏ (AEW). רוז היא אחת מנשות האומות הראשונות. בפברואר 2019, היא הפכה למתאבקת הטרנסג'נדרית הראשונה אשר חתמה בארגון היאבקות אמריקאי מרכזי.
קריירת היאבקות מקצועית > קריירה מוקדמת

רוז החלה להתאמן בבית הספר להיאבקות של KYDA אשר מבוסס בוירג'יניה המערבית. המדריכים שלה היו ג'ון קרמון, CA אליוט, כריסטיאן יורק ואקסנדר מדוקס. את הופעת הבכורה שלה ערכה ב-8 בדצמבר 2012. במהלך שנת הבכורה שלה בהיאבקות היא הספיקה לזכות באליפות הנשים הראשונה שלה מטעם ארגון Covey Promotions באוגוסט 2013. היא הספיקה לזכות באליפות זו פעמיים נוספות. במהלך השנים היא הספיקה להוסיף לרשימת התארים שלה את אליפות הנשים של Warriors Of Wrestling כאשר היא זכתה בה פעמיים ובאליפות הנשים של United Pro Wrestling Association.
קריירת היאבקות מקצועית > All Elite Wrestling‏ (2019–היום)

במהלך פברואר 2019, נודע שרוז חתמה על חוזה בארגון All Elite Wrestling‏ (AEW). את הופעת הבכורה שלה בארגון היא ערכה באירוע Double or Nothing, שנערך ב-25 במאי, בקרב מרובע נגד בריט בייקר, קיילי רה ואווסום קונג, שבסופו בייקר ניצחה. באירוע Fyter Fest, שנערך ב-29 ביוני, רוז הייתה מעורבת בקרב משולש נגד ריהו ויוקה סאקאזאקי, שבסופו ריהו יצאה עם ידה על העליונה. לאחר הקרב, היא תקפה את שתי המתחרות בקרב, מה שהקנה לה את הדמות ההילית (הרעה והשנואה על הקהל) במחלקת הנשים של הארגון. במופע המקדים לאירוע All Out, שנערך ב-31 באוגוסט, רוז השתתפה בקרב הקזינו באטל רויאל נשים, שבו הספיקה להדיח עשר משתתפות אחרות ואף הוכתרה בסוף למנצחת בקרב לאחר שהדיחה אחרונה את בריט בייקר, וכתוצאה מכך היא קיבלה הזדמנות להתחרות נגד ריהו בקרב אשר יקבע את אלופת הנשים הראשונה של AEW ויתקיים בתוכנית הבכורה של AEW בערוץ TNT ב-2 באוקטובר. במסגרת תוכנית הבכורה השבועית של הארגון, המוכרת בשם Dynamite, רוז כשלה בניסיונה לזכות באליפות הנשים של AEW לאחר שהפסידה לריהו, שהפכה לאלופת הנשים הראשונה בתולדות הארגון. ב-22 באוקטובר בתוכנית Dark וב-4 בדצמבר בתוכנית Dynamite, רוז גברה על לבה בייטס. ב-1 בינואר 2020, רוז כשלה בניסיונה לזכות באליפות הנשים של AEW, כשהתחרתה בקרב מרובע נגד ריהו, היקארו שידה ובריט בייקר, שבסופו ריהו ניצחה. לאחר הקרב, רוז תקפה את ריהו. ב-28 בינואר בתוכנית Dark, רוז ניצחה את שאנה בקרב שולחנות. לילה לאחר מכן בתוכנית Dynamite, רוז גברה על ביג סוול. ב-12 בפברואר, רוז גברה על ריהו וכתוצאה מכך הפכה לאלופת הנשים של AEW. באירוע Revolution, שנערך ב-29 בפברואר 2020, רוז הגנה בהצלחה על חגורת האליפות נגד קריס סטטלנדר. ב-11 במרץ, רוז ובי פריסטלי ניצחו בקרב זוגות את קריס סטטלנדר והיקארו שידה. באירוע Double or Nothing, שנערך ב-23 במאי, רוז איבדה את התואר לאחר שהפסידה להיקארו שידה בקרב ללא פסילות וללא ספירות חוץ. ב-9 בספטמבר, רוז ניצחה את טיי קונטי. באירוע Full Gear, שנערך ב-7 בנובמבר, רוז כשלה בניסיונה לזכות באליפות הנשים של AEW בפעם השנייה בקריירה כאשר היא נחלה הפסד להיקארו שידה. ב-3 במרץ 2021, רוז הפסידה לריו מיזונאמי בקרב גמר טורניר ההדחות על המועמדות לאליפות הנשים של AEW. ב-24 במרץ, רוז הפסידה לטיי קונטי. שבוע לאחר מכן, רוז והבאני ניצחו בקרב זוגות את היקארו שידה וטיי קונטי. בלילה השני של הספיישל Fyter Fest, שנערך ב-21 ביולי, רוז איתגרה את ד"ר בריט בייקר לקרב על אליפות הנשים של האחרונה; מנגד, היא כשלה בניסיונה לזכות בחגורת אליפות זו לאחר שהפסידה לה כתוצאה מהכנעה. ב-11 באוגוסט בפרק של התוכנית Dynamite, רוז נחלה הפסד לקריס סטטלנדר. ב-1 באוקטובר בפרק של התוכנית Rampage, רוז השתתפה בקרב משולש מול ג'ייד קרגיל ות'אנדר רוזה, שבסופו קארגיל ניצחה. במופע המקדים לאירוע Full Gear, שנערך ב-13 בנובמבר, רוז וג'יימי הייטר נחלו הפסד בקרב זוגות להיקארו שידה ות'אנדר רוזה. ב-17 בנובמבר בפרק של התוכנית Dynamite, רוז ניצחה את היקארו שידה בשלב רבע הגמר של הטורניר על אליפות TBS. בלילה הראשון של פרק הספיישל Holiday Bash, שנערך ב-22 בדצמבר, רוז הפסידה לרובי סוהו. ב-2 בפברואר 2022 בפרק של התוכנית Dynamite, רוז גברה על רובי סוהו. ב-1 ביולי בפרק של התוכנית Rampage, רוז הפסידה לטוני סטורם. ב-14 באוקטובר בפרק של התוכנית Rampage, רוז גברה על אנה ג'יי.
אליפויות והישגים

הישגים בארגון ההיאבקות All Elite Wrestling - AEW
אליפות הנשים של AEW (פעם אחת)
קרב קזינו באטל רויאל נשים (2019)
הישגים בארגון ההיאבקות Covey Promotions - CP
אליפות הנשים של CP‏ (3 פעמים)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-16 מתוך 100 המתאבקות הטובות ביותר לשנת 2020
הישגים בארגון ההיאבקות United Pro Wrestling Association - UPWA
אליפות הנשים של UPWA (פעם אחת)
הישגים בארגון ההיאבקות Warriors Of Wrestling - WOW
אליפות הנשים של WOW (פעמיים)
הערות שוליים

↑  המתאבקת הטרנסג'נדרית הראשונה עושה היסטוריה באירוע Double or Nothing של AEW
↑  ניילה רוז חותמת על חוזה היאבקות מקצועי ב-AEW, והופכת למתאבקת הטרנסג'נדרית הראשונה בארגון היאבקות גדול
| זוכי קרב הקזינו באטל רויאל |
| --- | --- | --- |
| גברים | אדם פייג' (2019) • לאנס ארצ'ר (2020) • ג'ונגל בוי (2021) • קייל אוריילי (2022) |  |
| נשים | ניילה רוז (2019) • רובי סוהו (2021) |  |
| זוגות | Death Triangle (ריי פיניקס ופאק) (2021) • היאנג באקס (מאט ג'קסון וניק ג'קסון) (2022) • אורנג' קאסידי ודנהאוסן (2023) |  |
| שלשות | AR פוקס וטופ פלייט (דאנטה מרטין ודאריוס מרטין) (2022) |  |
נחל עזגד

| --- | --- |

 מידע כללי
 קואורדינטות מוצא:  31°04′26″N 35°18′51″E﻿ / ﻿31.0740153°N 35.3142926°E﻿ / 31.0740153; 35.3142926
 שפך:  נחל עמיעז
 קואורדינטות שפך:  31°04′03″N 35°20′57″E﻿ / ﻿31.0673698°N 35.3491720°E﻿ / 31.0673698; 35.3491720
 מדינות באגן הניקוז:  ישראל 
  (למפת צפון הנגב מוגדלת) נחל עזגד(למפת צפון הנגב רגילה) נחל עזגד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עזגד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עזגד
 
נחל עזגד הוא נחל קניוני בנגב, ישראל.
מקור השם

עזגד הוא שם פרטי של אב משפחה המופיע במקרא בספר עזרא ובספר נחמיה.
וּמִבְּנֵי עַזְגָּד יוֹחָנָן בֶּן הַקָּטָן וְעִמּוֹ מֵאָה וַעֲשָׂרָה הַזְּכָֿרִים.
בְּנֵי עַזְגָּדֿ אַלְפַּיִם שְׁלֹשׁ מֵאוֹתֿ עֶשְׂרִים וּשְׁנָיִם.
השם מורכב מהלחם המילים עַז וגד.
גאוגרפיה

הנחל ממוקם בדרום מדבר יהודה ונשפך לנחל עמיעז. נתחם על ידי מעלה עזגד מצפון, נחל אשלים מדרום, מישור עמיעז והר סדום ממזרח.
אורך הנחל כ-8 קילומטרים. הנחל יורד מרום 50+ מטר גובה מעל פני הים עד 170- מטר.
הנחל מורכב משכבות סלעי צור וקירטון.
צומח

הנחל רווי בפורסקליאה שבירה, עצי שיטה ושיזף.
מסלול הליכה

הנחל הוא חלק מסלול הליכה מעגלי פופולרי למיטבי לכת. חלקו של הנחל עזגד, כ-5 קילומטר, מסומן בסימון שבילים ירוק, והוא מתחבר לנחל אשלים לעוד כ-5 קילומטר המסומן בסימון שבילים כחול. המסלול כולל שימוש ביתדות וכניסה לגבים מלאי מים.
בתחילת המסלול, במפגש עם נחל אשלים, אזור מגודר החשוד בסחף מוקשים.
הערות שוליים

↑  ראו  ערך מילוני בנושא עוז,  בוויקימילון
↑  אנציקלופדיה מקראית : אוצר הידיעות של המקרא ותקופתו - ו : עבד - צרתן, "עזגד". גרסה מקוונת של הספר (לבעלי הרשאה), באתר "כותר"
↑  מסלול נחל אשלים - עזגד אשלים, רשות הטבע והגנים
↑  ארז דגן, ‏המאמץ משתלם: טיול בנחל עזגד ונחל אשלים, באתר ‏מאקו‏, 24 בפברואר 2021
↑  מנחם מרקוס, ‏טיולי ישראל:דרום, עמ' 64, באתר גוגל ספרים
נמל התעופה הבין-יבשתי ג'ורג' בוש

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא חסרות התפתחויות מאז 2011.
נמל התעופה הבין-יבשתי ג'ורג' בוש  (באנגלית: George Bush Intercontinental Airport) הוא נמל תעופה בין-לאומי בעיר יוסטון שבמדינת טקסס, ארצות הברית. הוא משרת את כל מטרופולין יוסטון, האזור המטרופוליני החמישי בגודלו בארצות הברית. בנמל התעופה, הממוקם כ-37 ק"מ צפונית למרכז יוסטון, בין שני נתיבי תחבורה חשובים, מבוצעות טיסות פנים-ארציות ובין-לאומיות ליעדים בצפון ודרום אמריקה, אירופה, אסיה והמזרח התיכון.
השדה קרוי מאז 1997 על שמו של ג'ורג' הרברט ווקר בוש, הנשיא ה-41 של ארצות הברית.
בשנת 2011 שירת השדה 40,187,442 נוסעים והפך לשדה התעופה העשירי העמוס ביותר בצפון אמריקה.[דרוש מקור] ב-2006 הוא הוכר כשדה התעופה הכי צומח ומתפתח בין כעשרה שדות תעופה שונים חשובים בארצות הברית, לפי משרד התחבורה האמריקאי.[דרוש מקור]
נמל התעופה הבין-יבשתי הוא נמל הבית הראשי של חברת יונייטד איירליינס האמריקאית, שמעבירה דרך השדה כ-16.6 מיליון נוסעים בכל שנה, עם ממוצע מוערך של כ-45,413 נוסעים מדי יום. כיום משמש השדה כיעד פעולה חשוב עבור חברת התעופה ספיריט איירליינס ובעבר שירת את קונטיננטל איירליינס, עד שזו התמזגה עם יונייטד בשנת 2011.
סטטיסטיקת תנועות נוסעים[דרוש מקור]

| שנה | נוסעים | שנה | נוסעים | שנה | נוסעים | שנה | נוסעים |
| --- | --- | --- | --- | --- | --- | --- | --- |
| 1987 | 15,388,667 | 1997 | 28,678,153 | 2007 | 42,998,040 | 2017 | 40,696,216 |
| 1988 | 15,109,521 | 1998 | 31,017,804 | 2008 | 41,708,580 | 2018 | 43,807,539 |
| 1989 | 16,013,660 | 1999 | 33,051,248 | 2009 | 40,007,354 | 2019 | 45,264,059 |
| 1990 | 17,515,813 | 2000 | 35,251,372 | 2010 | 40,479,569 | 2020 | 18,217,267 |
| 1991 | 18,127,395 | 2001 | 34,763,443 | 2011 | 40,187,442 | 2021 | 33,677,118 |
| 1992 | 19,349,310 | 2002 | 33,913,759 | 2012 | 39,890,756 |  |  |
| 1993 | 20,173,941 | 2003 | 34,208,170 | 2013 | 39,625,358 |  |  |
| 1994 | 22,456,792 | 2004 | 36,513,098 | 2014 | 40,302,345 |  |  |
| 1995 | 24,690,166 | 2005 | 39,716,583 | 2015 | 43,023,224 |  |  |
| 1996 | 26,460,192 | 2006 | 42,550,432 | 2016 | 41,692,372 |  |  |
נחל עזריה

| --- | --- |
אין תמונה חופשית
 מידע כללי
 אורך:  3.0 קילומטרים
 שפך:  נחל גזר (he) 
 מדינות באגן הניקוז:  ישראל 
  (למפת גוש דן מוגדלת) נחל עזריה(למפת גוש דן רגילה) נחל עזריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עזריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עזריהhe
 
נַחַל עזריה הוא נחל אכזב בשפלה, שאורכו כ-3 ק"מ. אחד מיובלי נחל איילון.
ראשיתו של נחל עזריה במבואות הדרום-מערביים של קיבוץ גזר, למרגלות תל גזר. הנחל עובר דרך בית חשמונאי, ממשיך מזרחית למושב עזריה, מתחבר אל נחל גזר וזורם לכיון צפון. הנחל משמש כתעלת ניקוז מרכזית למושב עזריה וליישוב בית חשמונאי. הנחל עלה על גדותיו בחורף 1991 ושוב בחורף של שנת 2014 בסופת אלכסה, בשל כמות משקעים גדולה.
בתקופת המנדט נקרא הנחל "וואדי אלברייה", על שם הכפר הערבי שננטש מיושביו עם קום המדינה ביולי 1948.
נוריס (כפר)

| --- | --- |

תמונה של עמק יזרעאל כיום
 טריטוריה:  המנדט הבריטי המנדט הבריטי
 מחוז:  מחוז שומרון
 נפה:  נפת ג'נין
 שפה רשמית:  ערבית
 שטח:  6,256 (1,945) דונם עות'מאני (1945)
 תאריך נטישה:  19 באפריל 1948
 יישובים יורשים:  עין חרוד
 דת:  מוסלמים
 אוכלוסייה:  ‏
  ‑ בכפר:  570 (1945)
 קואורדינטות:  32°32′06″N 35°21′49″E﻿ / ﻿32.53511111°N 35.36358333°E﻿ / 32.53511111; 35.36358333 
 אזור זמן:  UTC +2
  מפת מיקום  מפה מפורטת   (למפת עמק בית שאן מוגדלת) נוריס(למפת עמק בית שאן רגילה) נוריס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נוריס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נוריס  he tabBackground:;tabBorder:#aaa;defaultTab:0;
נוריס (בערבית: نورِِِس) היה כפר פלסטיני בנפת ג'נין המנדטורית. ב-1945, גרו בנוריס כ-570 תושבים. הכפר רוקן מתושביו במלחמת העצמאות ב-29 במאי 1948 במסגרת מבצע גדעון. המושב נורית נבנה באזור של נוריס ב-1950.
מיקום

נוריס התמקם בעמק יזרעאל, כ-9 קילומטרים צפון-מזרחית לג'נין ודרום-מערב לרכבת העמק. הוא היה מקושר בעזרת מסילות בוץ לכפרים זירעין ואל-מאזר (אנ').
היו כמה מעיינות צפונית לנוריס, ואחד החשובים בהם היה מעיין חרוד, אחד הגדולים במנדט הבריטי.
היסטוריה

נמצאו בכפר כמה שרידים מתקופת הברונזה, וכך גם כלי חרס מהתקופה הביזנטית.
נוריס כונה על ידי הצלבנים כ-"נורית". בסמוך, הממלוכים הביסו את המונגולים בקרב עין ג'אלות (1260).
היסטוריה > התקופה העות'מאנית

בשנת 1517 נכלל הכפר באימפריה העות'מאנית, וב-1596, נמצאו רשומות מס בלק מנג'יה (המשנה) של ג'נין תחת ליווה (מחוז) של לג'ון, ושם היה רשום כי גרו שם כ-16 משקי בית מוסלמים; לפי הערכות, 88 אנשים. הם שילמו מס קבוע של 25% על מספר מוצרים, ביניהם חיטה, שעורה, זיתים, עיזים וכוורות; בסך של 7,500 אקצ'ה.
הכפר נכבש ונשרף על ידי חיילי נפוליאון, לאחר קרב הר תבור ב-1799. פייר ז'קוטין קרא לכפר "נוורס" על המפה שלו מאותה מסע.
הנוסע הבריטי ג'יימס סילק בקינגהאם ביקר באתר בתחילת המאה ה-19. בקינגהאם ציין שיש עוד כמה יישובים באופק, וכתב "כולם מאוכלסים על ידי מוחמדים." בשנת 1838 ציין אדוארד רובינסון את נוריס במהלך מסעותיו באזור, הממוקם במחוז ג'נין, הנקרא גם "חריתה אש- שמליה".
בשנת 1882, הקרן לחקר ארץ ישראל תיאר את הכפר כקטן, ממוקם על אדמה סלעית, חבוי הרבה בין הגבעות, כ-180 מטר מעל עמק. לנוריס היה בית ספר יסודי לבנים, שנוסד תחת העות'מאנים ב-1888, ומסגד. כמה חורבות עתיקות נותרו וטרם נחקרו נכון ל-1992.